સરકારે આઠમી તારીખની મધ્યરાત્રીથી રૂ.૫૦૦ અને એક હજારની ચલણી નોટ બંધ કરવાની જાહેરાત થતાં જ કાળાં નાણાં ધરાવનારા સલામત રોકાણ તરીકે સોનામાં રોકાણરૂપી ખરીદી કરી હતી. જ્વેલર્સોએ પણ ગરજ પ્રમાણે મનફાવે તેવો ભાવ પડાવ્યો હતો. જ્વેલરી બજારનાં સૂત્રો પાસેથી પ્રાપ્ત થતી માહિતી મુજબ સોનામાં રૂ.૪૫થી ૫૦ હજારના ભાવે જ્યારે ચાંદીમાં રૂ.૫૫થી ૬૦ હજારના ભાવ સોદા થયા હતા. જોકે હવે સોનાનો ભાવ કેવો રહેશે તે પ્રશ્ન સૌના મનમાં સતાવી રહ્યો છે. ત્યારે ટેક્નિકલ એનાલિસ્ટ બિરેન વકીલના જણાવ્યા પ્રમાણે ૨૦ જાન્યુઆરી, ૨૦૧૦ પહેલાં યુએસના રાષ્ટ્રપ્રમુખ તરીકે ટ્રમ્પ સ્થાનગ્રહણ કરે તથા નોટ બૅન જેવા ઈશ્યૂને લઈને સોનાનો ભાવ કેવો રહેશે તે અંગે કંઈ પણ કહેવંુ મુશ્કેલ છે. ટ્રમ્પ શાસનનાં સૂત્રો સંભાળે એ પછી બાદ સોના સહિત તમામ કોમોડિટીમાં તેજી તરફી ચાલ રહેશે.